[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000004", "text": "Islando malfelic\u0302as pro la unua homo mortigita de polico"}, {"text_idx": "#000006", "text": "Tiu artikolo estas verkita de Traci Tong kaj origine aperis en la 3-an de decembro 2013. Ni republikigas g\u0302in lau\u0306 interkonsento pri inters\u0302ang\u0302o de tekstoj."}, {"text_idx": "#000007", "text": "Senprecedenca afero okazis en Islando \u2014 la polico mortigis homon."}, {"text_idx": "#000008", "text": "\u201cLa tuta nacio estis en s\u0302oko, c\u0302ar tia afero ne ofte okazas en nia lando,\u201d diris Thora Arnorsdottir, j\u0302urnalisto de RUV, la nacia radia kaj televida kompanio en Islando."}, {"text_idx": "#000010", "text": "Tio okazis la unuan fojon, post kiam Islando farig\u0302is sendependa respubliko en 1944. Fakte, la islanda polico ec\u0302 ne portas armilojn. Perfortaj krimoj malofte okazas en tiu lando."}, {"text_idx": "#000011", "text": "\u201cLa nacio ne volas ke la policistoj portu armilojn, c\u0302ar tio estas dang\u0302era kaj minaca\u201d, diris Arnorsdottir. \u201cTio estas parto de nia kulturo. Oni uzas armilojn por c\u0302asi sporte, sed cetere vi neniam vidas armilojn.\u201d"}, {"text_idx": "#000012", "text": "Fakte, islandanoj ne estas kontrau\u0306 pafiloj. Rilate la kvanton de armiloj kompare kun la log\u0302antaro, Islando estas en la 15-a loko en la mondo. Tamen, la nuna incidento estis tiel malofta, ke la najbaroj de la mortigita viro komparis la scenon al usona filmo."}, {"text_idx": "#000013", "text": "La islanda ofico pri sekureco diris ke la policistoj, kiu c\u0302eestis, ricevos psikologian konsiladon. La ofico jam pardonpetis al la familio de la mortigita viro \u2014 tamen ne pro tio kio la polico ion misfaris."}, {"text_idx": "#000014", "text": "\u201cMi opinias, ke tio estas signo de respekto,\u201d Arnorsdottir diras, \u201cc\u0302ar neniu volas preni la vivon de alia homo.\u201d"}, {"text_idx": "#000015", "text": "Ankorau\u0306 estas multe da neresponditaj demandoj. Ekzemple, kial la policistoj ne provis intertrakti kun la viro antau\u0306 ol ili eniris la konstruaj\u0302on?"}, {"text_idx": "#000016", "text": "\u201cOni s\u0302atas log\u0302i en tiu lando, c\u0302ar vi povas eniri la parlamenton, kaj ili nur petos ke vi mals\u0302altu vian pos\u0302telefonon por ke vi ne g\u0302enu la leg\u0302faristojn dum ili babilas. La c\u0302efministro kaj la prezidento ne havas armitajn gardistojn. Tio estas unu el la plej bonaj elementoj de la vivo en paca socio. Kaj ni ne volas s\u0302ang\u0302i tion. \u201c"}, {"text_idx": "#000022", "text": "C\u0302u eblas revivigi \u201ctatarismon\u201d malgrau\u0306 la identeca politiko de Rusio?"}, {"text_idx": "#000025", "text": "Aboni komentojn de c\u0302i tiu artikolo per retpos\u0302to"}, {"text_idx": "#000026", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000027", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}]